Regije Turkmenistana
Regije Turkmenistana predstavljaju najviši nivo administrativne podjele Turkmenistana. Prema ovoj podjeli, Turkmenistan se sastoji od 5 regija (turkmenski: welayatlar, jednina: welayat) i distrikta glavnog grada (şäher). Regije se dalje dijele na distrikte kojih je ukupno 50. Niži administrativni nivoi obuhvataju gradove kojih je 24 i od kojih je 15 gradova u nivou distrikta, seoska naselja kojih je 76 kao i 553 ruralnih općina i 1903 ruralnih naselja. Glavni i najveći grad Turkmenistana je Aşgabat, koji je samostalna administrativna i teritorijalna jedinica sa nadležnostima koje imaju i regije u državi. Aşgabat se sastoji od 6 okruga: Bagtyyarlyk, Berkararlyk, Kopetdag, Archabil, Abadan i Rukhabat. Prema Ustavu Turkmenistana (čl. 80-81) Predsjednik Turkmenistana imenuje guvernere regija (turkmenski: hyakim). Svakom regijom upravlja regionalan vlada.